De fleste thailandske arbejdere, der vendte tilbage fra Israel, var glade for at være hjemme igen. Men nogle var bekymrede for, hvordan de kunne tilbagebetale de [[lån]], de havde optaget fra [[bank]]er eller private långivere, for at dække deres udgifter, for at komme til Israel. Lånene var mellem 100.000 og 400.000 [[baht]] (cirka 20.000 til 80.000 [[DKK|kroner]]), inklusive udgift til flyrejse, mæglergebyr til vikarbureau, lægetjek og personlige udgifter. [[Løn]]ningerne i Israel var dog attraktive nok, til at optage disse lån.<ref>{{cite news |url=https://www.thaipbsworld.com/workers-evacuated-from-israel-worried-about-their-outstanding-debts/ |title=Workers evacuated from Israel worried about their outstanding debts |work=[[Thai PBS]] |date=17. oktober 2023 |access-date=22. oktober 2023 |language=en}}</ref> Thailændere tjener svarende til omkring 10.000 kroner (cirka 50.000 baht) om måneden plus overarbejde. Disse lønninger sendes ofte hjem i sin helhed for at betale af på lån til dækning af rejse- og relaterede udgifter.<ref name="20231014-TT" />
Historie